NRI महिला ने SSP समेत मंत्रियों को शिकायत भेजी; बोली- केस में फंसाने की धमकी दे रही
पंजाब के जिला लुधियाना के कस्बा जगराओं की आप MLA सरबजीत कौर माणूके विवादों में घिरती नजर आ रही है। MLA माणूके पर NRI की कोठी पर कब्जा करने के गंभीर आरोप लग रहे है। कनाडा की महिला अमरजीत कौर ने MLA माणूकों के खिलाफ
लुधियाना के जगराओं विधानसभा सीट से आम आदमी पार्टी (AAP) की विधायक सरबजीत कौर माणूके पर NRI महिला ने कोठी पर कब्जा करने के आरोप लगाए हैं। कनाडा की महिला अमरजीत कौर ने MLA माणूके के खिलाफ SSP, मंत्री कुलदीप धालीवाल और विधानसभा स्पीकर कुलतार संधवा को शिकायत भेजी है।
अमरजीत ने कहा- वह कई सालों से पंजाब नहीं आई है। इस बात का फायदा उठाकर MLA माणूके उनके हीरा बाग स्थित गली नंबर 7 में घर पर अवैध रूप से कब्जा कर रही है। उसके घर में रखा सामान भी खुर्दबुर्द कर दिया गया है।
महिला के विधायक पर धमकी देने के आरोप
मामले का पता चलने पर उसने MLA माणूके से बात की तो उसे धमकी देते हुए कहा कि तुम मेरा कुछ नहीं बिगाड़ सकती, मुझे किसी का कोई डर नहीं है। सरकार हमारी है और पुलिस हमारी है। अमरजीत ने बताया कि वह बुजुर्ग है उन्हें उनके मकान में दाखिल होने से रोका जा रहा है। धमकियां दी जा रही है कि उसने मकान नहीं छोड़ा तो झूठा मामला दर्ज करवा दिया जाएगा।
अमरजीत ने आरोप लगाया कि MLA माणूके ने माल विभाग की सहमति लेकर उनसे बिना पूछे मकान पर कब्जा कर लिया।
माणूके बोलीं- कोठी किराए पर ली
इस मामले में विधायक सर्वजीत कौर माणूके ने कहा कि उन्होंने ये कोठी किराए पर ली है। अब NRI अमरजीत कौर ने इस पर मालिकाना हक जताया है। तब सामने आया कि जो 2 व्यक्ति इस कोठी पर मालिकाना हक जता रहे थे, उन्होंने भी SSP जगराओं को शिकायत देकर जांच की मांग की है। वह मीडिया को सिर्फ इतना कहना चाहती हैं कि इन दोनों मालिकों में से अगर NRI महिला मालिक होगी तो जब कहेंगे, चाबी सौंप देंगी।
बादल बोले- विधायक पर तुरंत FIR दर्ज हो
शिअद प्रधान सुखबीर सिंह बादल ने कहा कि NRI की कोठी पर कब्जा करने वाली विधायक सरबजीत कौर माणूके पर तुरंत केस दर्ज होना चाहिए। पंजाब पुलिस मामले को दबा कर बैठी है। यदि समय रहते पुलिस कार्रवाई नहीं करती तो NRI भाईचारे में गलत संदेश जाएगा कि पंजाब में उनकी जायदादें सुरक्षित नहीं है।
महिला अमरजीत कौर ने पंजाब DGP और CM भगवंत सिंह मान को केस कार्रवाई के लिए देरी का कारण बताना चाहिए। उन्होंने कहा कि आप सरकार को NRI की भलाई की कोई चिंता नहीं है।
SP बोले- शिकायत आई, जांच करेंगे
SSP नवनीत बैंस ने महिला ने मकान पर कब्जा करने का आरोप लगाते हुए कल शिकायत भेजी है। SP-D मामले की जांच कर रहे हैं।